CELEX: 32015D2300
Language: et
Date: 2015-12-08 00:00:00
Title: Komisjoni otsus (EL) 2015/2300, 8. detsember 2015, milles käsitletakse Ühendkuningriigi poolt põllumajandusalastest sektoripõhistest õigusaktidest tulenevate teatavate kulude tasumist eurodes (teatavaks tehtud numbri C(2015) 8576 all)

10.12.2015   
            
            
               ET
            
            
               Euroopa Liidu Teataja
            
            
               L 324/35
            
         KOMISJONI OTSUS (EL) 2015/2300,
   8. detsember 2015,
   milles käsitletakse Ühendkuningriigi poolt põllumajandusalastest sektoripõhistest õigusaktidest tulenevate teatavate kulude tasumist eurodes
   
      
         (teatavaks tehtud numbri C(2015) 8576 all)
      
   
   (Ainult ingliskeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artiklit 108,
   ning arvestades järgmist:
   
               (1)
            
            
               Määruse (EL) nr 1306/2013 artikliga 108 on ette nähtud, et kui liikmesriik, kes ei ole eurot kasutusele võtnud, otsustab tasuda põllumajandusalastest sektoripõhistest õigusaktidest tulenevad kulud eurodes, mitte omavääringus, võtab kõnealune liikmesriik meetmed selle tagamiseks, et euro kasutamine ei tooks kaasa süstemaatilisi eeliseid võrreldes omavääringu kasutamisega.
            
         
               (2)
            
            
               Komisjoni otsusega (EL) 2015/1352 (2) on sellised Ühendkuningriigi teatatud meetmed varem heaks kiidetud.
            
         
               (3)
            
            
               Ühendkuningriik teatas 30. oktoobril 2015 komisjonile oma kavatsusest pikendada mitmete selliste meetmete kohaldamist, mille kohaselt tasuks ta kulud naelsterlingite asemel eurodes, ning meetmetest, mida võtta vastavalt määruse (EL) nr 1306/2013 artiklile 108, et vältida naelsterlingi asemel euro kasutamisest tulenevaid süstemaatilisi eeliseid.
            
         
               (4)
            
            
               Ühendkuningriigi kavandatavad meetmed on kokkuvõtlikult järgmised:
               
                           —
                        
                        
                           ettevõtjatele võib tasuda liidu õigusaktidega ettenähtud või neist tulenevad summad eurodes,
                        
                     
                           —
                        
                        
                           ettevõtjad võtavad täielikult enda kanda hilisema naelsterlingitesse konverteerimisest tuleneva valuutakursiriski,
                        
                     
                           —
                        
                        
                           ettevõtjad peavad võtma vähemalt üheks aastaks alalise kohustuse,
                        
                     
                           —
                        
                        
                           seoses Euroopa Parlamendi ja nõukogu määruses (EL) nr 1307/2013 (3) osutatud põhitoetuse ja muude otsetoetustega valivad ettevõtjad tasumise eurodes, kui nad esitavad taotluse, millele on osutatud komisjoni rakendusmääruse (EL) nr 809/2014 (4) artikli 13 lõikes 1,
                        
                     
                           —
                        
                        
                           seoses Euroopa Parlamendi ja nõukogu määruse (EL) nr 1308/2013, (5) nõukogu määruse (EL) nr 1370/2013 (6) (muu kui loomakasvatussektori põllumajandusettevõtjatele antav ajutine erakorraline toetus) ning Euroopa Parlamendi ja nõukogu määruse (EL) nr 510/2014 (7) kohaste turumeetmetega ning seoses Euroopa Parlamendi ja nõukogu määruse (EL) nr 1144/2014 (8) kohaste põllumajandustoodete teavitus- ja müügiedendusmeetmetega peab ettevõtjatele eurodes tasumine olema heaks kiidetud vähemalt kolm kuud enne; kolm kuud enne tuleb esitada ka teade kokkuleppest taganemise kohta; eurodes võib uuesti tasuda alles pärast üheaastast ooteaega,
                        
                     
                           —
                        
                        
                           seoses loomakasvatussektori põllumajandusettevõtjatele antava ajutise erakorralise toetusega vastavalt komisjoni delegeeritud määrusele (EL) 2015/1853 (9) peavad ettevõtjad olema otsustanud ÜPP maksete saamise eurodes enne 17. oktoobrit 2015.
                        
                     
         
               (5)
            
            
               Need meetmed on kooskõlas määruses (EL) nr 1306/2013 sätestatud eesmärgiga vältida omavääringu asemel euro kasutamisest tulenevaid süstemaatilisi eeliseid. Seepärast tuleks need heaks kiita.
            
         
               (6)
            
            
               Sel põhjusel tuleks otsus (EL) 2015/1352 kehtetuks tunnistada ja asendada käesoleva otsusega,
            
         ON VASTU VÕTNUD KÄESOLEVA OTSUSE:
   Artikkel 1
   Ühendkuningriigi poolt 30. oktoobril 2015 teatatud meetmed seoses põllumajandusalastest sektoripõhistest õigusaktidest tulenevate selliste kulude tasumisega eurodes, mis on loetletud lisas, ning vajaduse korral mis tahes delegeeritud õigusaktid või rakendusaktid, mis on kõnealuste õigusaktide alusel vastu võetud, kiidetakse heaks.
   Artikkel 2
   Otsus (EL) 2015/1352 tunnistatakse kehtetuks.
   Artikkel 3
   Käesolev otsus on adresseeritud Suurbritannia ja Põhja-Iiri Ühendkuningriigile.
   
      Brüssel, 8. detsember 2015
      
         
            Komisjoni nimel
         
         
            komisjoni liige
         
         Phil HOGAN
      
   
   
      (1)  ELT L 347, 20.12.2013, lk 549.
   
      (2)  Komisjoni otsus (EL) 2015/1352, 30. juuli 2015, milles käsitletakse Ühendkuningriigi poolt põllumajandusalastest sektoripõhistest õigusaktidest tulenevate teatavate kulude tasumist eurodes (ELT L 208, 5.8.2015, lk 33).
   
      (3)  Euroopa Parlamendi ja nõukogu määrus (EL) nr 1307/2013, 17. detsember 2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).
   
      (4)  Komisjoni rakendusmäärus (EL) nr 809/2014, 17. juuli 2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).
   
      (5)  Euroopa Parlamendi ja nõukogu määrus (EL) nr 1308/2013, 17. detsember 2013, millega kehtestatakse põllumajandustoodete ühine turukorraldus ning tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
   
      (6)  Nõukogu määrus (EL) nr 1370/2013, 16. detsember 2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed (ELT L 346, 20.12.2013, lk 12).
   
      (7)  Euroopa Parlamendi ja nõukogu määrus (EL) nr 510/2014, 16. aprill 2014, millega nähakse ette põllumajandustoodete töötlemisel saadud teatavate toodetega kauplemise kord ning tunnistatakse kehtetuks nõukogu määrused (EÜ) nr 1216/2009 ja (EÜ) nr 614/2009 (ELT L 150, 20.5.2014, lk 1).
   
      (8)  Euroopa Parlamendi ja nõukogu määrus (EL) nr 1144/2014, 22. oktoober 2014, siseturul ja kolmandates riikides võetavate põllumajandustoodete teavitus- ja müügiedendusmeetmete kohta, millega tunnistatakse kehtetuks nõukogu määrus (EÜ) nr 3/2008 (ELT L 317, 4.11.2014, lk 56).
   
      (9)  Komisjoni delegeeritud määrus (EL) 2015/1853, 15. oktoober 2015, millega antakse loomakasvatussektori põllumajandusettevõtjatele ajutist erakorralist toetust (ELT L 271, 16.10.2015, lk 25).
   
      LISA
      
         Meetmed, mille summa väljendatakse ja tasutakse eurodes
      
      
                  Kava
               
               
                  Määrus
               
            
                  Otsetoetuskavad
               
               
                  Määrus (EL) nr 1307/2013
               
            
                  Põllumajandustoodete teavitus- ja müügiedendusmeetmed
               
               
                  Määrus (EL) nr 1144/2014
               
            
                  Veiseliha kokkuost
               
               
                  Määrus (EL) nr 1308/2013
                  Määrus (EL) nr 1370/2013
               
            
                  Teravilja kokkuost
               
            
                  Või kokkuost
               
            
                  Lõssipulbri kokkuost
               
            
                  Veiseliha eraladustusabi
               
            
                  Või eraladustusabi
               
            
                  Juustu eraladustusabi
               
            
                  Linakiu eraladustusabi
               
            
                  Oliiviõli eraladustusabi
               
            
                  Sealiha eraladustusabi
               
            
                  Lamba- ja kitseliha eraladustusabi
               
            
                  Lõssipulbri eraladustusabi
               
            
                  Valge suhkru eraladustusabi
               
            
                  Lastele piima ja piimatoodete pakkumise toetus
               
            
                  Eksporditoetused
               
            
                  Töödeldud põllumajandustoodete ja Euroopa Liidu toimimise lepingu I lisas loetlemata toodete eksporditoetused
               
               
                  Määrus (EL) nr 510/2014
                  Määrus (EL) nr 1370/2013
               
            
                  Ajutine erakorraline toetus loomakasvatussektori põllumajandusettevõtjatele
               
               
                  Delegeeritud määrus (EL) 2015/1853